Ilmoitus Kiinan kansantasavallasta peräisin olevan jauhetun aktiivihiilen tuontiin sovellettavien polkumyyntitoimenpiteiden osittaisen välivaiheen tarkastelun vireillepanosta



Virallinen lehti nro C 262 , 29/10/2002 s. 0002 - 0003



Ilmoitus Kiinan kansantasavallasta peräisin olevan jauhetun aktiivihiilen tuontiin sovellettavien polkumyyntitoimenpiteiden osittaisen välivaiheen tarkastelun vireillepanosta (2002/C 262/02) Komissio on päättänyt panna omasta aloitteestaan vireille neuvoston asetuksen (EY) N:o 384/96(1), jäljempänä "perusasetus", sellaisena kuin se on viimeksi muutettuna asetuksella (EY) N:o 2238/2000(2), 11 artiklan 3 kohdan mukaisen osittaisen välivaiheen tarkastelun, joka koskee voimassa olevien toimenpiteiden muotoa. 1. Tuote Tarkastelun kohteena on Kiinan kansantasavallasta peräisin oleva jauhettu aktiivihiili, joka luokitellaan tällä hetkellä CN-koodiin ex 3802 10 00. Tämä CN-koodi on ainoastaan ohjeellinen. 2. Voimassa olevat toimenpiteet Tällä hetkellä voimassa oleva toimenpide on Kiinan kansantasavallasta peräisin olevan jauhetun aktiivihiilen tuonnissa neuvoston asetuksella (EY) N:o 1011/2002(3) käyttöön otettu lopullinen polkumyyntitulli. Tullia sovelletaan paljoustullina. 3. Tarkastelun perusteet Komissio on päättänyt panna omasta aloitteestaan vireille perusasetuksen 11 artiklan 3 kohdan mukaisen osittaisen välivaiheen tarkastelun selvittääkseen, onko voimassa oleva toimenpide asianmukainen seuraavassa esitetyn kysymyksen osalta. Voimassa olevassa toimenpiteessä eli tässä tapauksessa paljouden perusteella kannettavassa polkumyyntitullissa ei oteta huomioon tilanteita, joissa tavarat ovat vahingoittuneet, ennen kuin ne on luovutettu vapaaseen liikkeeseen yhteisössä. Tässä yhteydessä on syytä huomata, että toimenpiteiden ei pidä mennä pidemmälle kuin vahingon poistamiseksi on tarpeen. 4. Menettely polkumyynnin määrittämiseksi Kuultuaan neuvoa-antavaa komiteaa komissio on päättänyt, että on olemassa riittävät perusteet osittaisen välivaiheen tarkastelun vireille panemiseksi, mistä syystä se panee vireille perusasetuksen 11 artiklan 3 kohdan mukaisen tarkastelun, joka rajoittuu tämän ilmoituksen 3 kohdassa mainittuun näkökohtaan. a) Tietojen kerääminen Selvittääkseen asianomaisten osapuolten kannan asiaan komissio ottaa yhteyttä yhteisön tuotannonalaan sekä niihin yhteisön tuottajajärjestöihin, asianomaisen maan viejiin/tuottajiin, asianomaisen maan viejien/tuottajien järjestöihin, tuojiin ja tuojien järjestöihin, jotka toimivat yhteistyössä siinä tutkimuksessa, jonka johdosta nyt tarkasteltavana oleva toimenpide on otettu käyttöön, samoin kuin asianomaisen maan toimivaltaisiin viranomaisiin. Kaikkia niitä asianomaisia osapuolia, joihin voimassa olevan toimenpiteen muotoa koskevan tarkastelun tulokset saattavat vaikuttaa, pyydetään esittämään näkökantansa sekä toimittamaan tarvittavat tiedot ja asiaa tukeva näyttö. Nämä tiedot ja asiaa tukeva näyttö on toimitettava komissiolle tämän ilmoituksen 5 kohdassa asetetussa määräajassa. b) Asianomaisten kuuleminen Komissio voi lisäksi kuulla asianomaisia osapuolia, jos ne pyytävät sitä ja osoittavat, että niiden kuulemiseen on olemassa erityisiä syitä. Tällainen pyyntö on esitettävä tämän ilmoituksen 5 kohdassa asetetussa määräajassa. 5. Määräajat Jotta asianomaisten osapuolten huomautukset voitaisiin ottaa tutkimuksessa huomioon, niiden on ilmoittauduttava ottamalla yhteyttä komissioon, esitettävä näkökantansa ja toimitettava pyydetyt tiedot 40 päivän kuluessa tämän ilmoituksen julkaisemisesta Euroopan yhteisöjen virallisessa lehdessä, jollei toisin ilmoiteta. Olisi huomattava, että useimpien perusasetuksessa säädettyjen menettelyjä koskevien oikeuksien käyttö edellyttää asianomaisen osapuolen ilmoittautumista edellä mainitussa määräajassa eli 40 päivän kuluessa ilmoituksen julkaisemisesta. Kaikki asianomaiset osapuolet voivat myös pyytää saada tulla komission kuulemiksi samassa 40 päivän määräajassa. 6. Kirjalliset huomautukset, kyselylomakkeiden vastaukset ja kirjeenvaihto Asianomaisten osapuolten on esitettävä kaikki huomautuksensa ja pyyntönsä kirjallisina (ei sähköisessä muodossa, ellei toisin ilmoiteta) ja niissä on oltava asianomaisen osapuolen nimi, osoite, sähköpostiosoite, puhelinnumero ja faksi- ja/tai teleksinumero. Komission osoite: European Commission Directorate-General for Trade Directorate B J-79 5/16 B - 1049 Bruxelles/Brussel Faksi (32-2) 295 65 05 Teleksi COMEU B 21877. 7. Yhteistyöstä kieltäytyminen Jos asianomainen osapuoli kieltäytyy antamasta tai ei muutoin toimita tarvittavia tietoja määräajassa tai merkittävällä tavalla vaikeuttaa tutkimusta, päätelmät, riippumatta siitä, ovatko ne myönteisiä vai kielteisiä, voidaan perusasetuksen 18 artiklan mukaisesti tehdä käytettävissä olevien tietojen perusteella. Jos todetaan, että asianomainen osapuoli on toimittanut vääriä tai harhaanjohtavia tietoja, näitä tietoja ei oteta huomioon ja niiden sijasta voidaan käyttää käytettävissä olevia tietoja. (1) EYVL L 56, 6.3.1996, s. 1. (2) EYVL L 257, 11.10.2000, s. 2. (3) EYVL L 155, 14.6.2002, s. 1.